Tweejarige in hospitaal: Ma, kêrel vasLees ook: Tweejarige in hospitaal: Ma, kêrel Maandag in hof ŉ Tweejarige kleuter van Pretoria word in die hoësorgeenheid van die Steve Biko-hospitaal behandel nadat sy glo mishandel is. Die tweejarige meisie is op 29 Desember in die hospitaal opgeneem nadat sy glo erg aangerand is. Sy het onder meer bloeding op die brein en verskeie inwendige beserings opgedoen. Die meisie se oupa het aan Maroela Media gesê dat sy vroeër op lewensondersteunende masjiene gekoppel was maar dat haar toestand intussen verbeter het. Dokters het ŉ gaatjie in haar maag gemaak om die bloeding te dreineer. Hy sê sy het intussen haar ogies en handjies begin beweeg. Die meisie se ma en dié se kêrel is intussen Saterdag vir beweerde kindermishandeling in hegtenis geneem. Hulle sal na verwagting Maandag in die hof verskyn. Die polisie kon nog nie enige bykomende besonderhede oor die voorval verskaf nie. Die meisie se familie het Maroela Media versoek om nie verder foto’s van haar te publiseer nie.